Kislovodsk

**Kislovodsk** (, ) om Venäman lidn, lidnümbrik da lebutaho Stavropolin randan suvipäivlaskmas. Se om randan koumanz' lidn eläjiden lugun mödhe, om ümbärtud Ezimägišton rajonan territorijal. Mülüb Kavkazižed Mineraližed Veded-regionha.

## Istorii
Eländpunktan aluz om pandud vl 1803. Se sai lidnan statusad vl 1903.

Kislovodsk šingotase lebuturizmal (enamba 40 sanatorijad, puišt 9,6 km²), mebel'fabrikal, porcellanan edheotandal i sömtegimištol (mineraline «Narzan»-vezi, tomatpast i makaronad).

## Geografijan andmused

Lidn sijadase Podkumk-jogen oiktal randal tobjimalaz (, Kuman oiged ližajogi), Suren Kavkazan ezimägištol, 750..1200 m korktusil, 815 m ü.m.t. keskmäižel korktusel.

Matkad Karačajan da Čerkesijan röunhasai om kümne kilometrad päivlaskmha, Stavropolihesai om 234 km lodeheze.

## Tobmuz
Kaik kümne žilod mülüdas lidnümbrikho Kislovodskan ližaks (edel 2020. vot oli seičeme žilod). Lidnümbrikon pind om 71,83 km².

Edeline lidnümbrikon pämez' om Aleksandr Kurbatov (tal'vku 2015 — tal'vku 2021).

## Eläjad
Vn 2010 Venäman rahvahanlugemižen mödhe lidnan eläjiden lugu oli 128 553 ristitud, lidnümbrikon — 135 368 ristitud, vn 2021 lidnan — 127 521 ristitud. Vl 2018 kaik 129 593 ristitud elihe lidnas i 136 386 ristitud kaikes lidnümbrikos. Kaikenaigaižen ristitišton lugu vajehtihe 128..130 tuhad eläjid röunoiš vll 2002−2020, kaikiš suremb oli 130 007 ristitud vl 2015.

Rahvahad (lidnan eläjad, enamba 0,4 % vl 2010): venälaižed — 76,4 %, armenijalaižed — 9,1 %, karačailaižed — 4,2 %, ukrainalaižed — 1,3 %, abazilaižed — 1,1 %, gruzijalaižed — 0,9 %, osetinalaižed — 0,5 %, čerkesalaižed — 0,5 %, azerbaidžanlaižed — 0,5 %, lakalaižed — 0,4 %, čečenalaižed — 0,4 %, totarlaižed — 0,4 %, toižed rahvahad — 3,9 %, rahvahuden ozutandata — 0,4 %.

Ortodoksižen hristanuskondan seičemetoštkümne pühäpertid oma saudud lidnas: Ph. Mikulai-čudonsädajan kafedraline päjumalanpert' (letihe vll 1993−2008), kümne jumalanpertid i kuz' časounäd. Armenižen jumalankodikundan Surb Vardan Mamikonän-jumalanpert' om avaitud. Protestantizman kaks' jumalanpertid oma letud: seičemenden päivän adventistoiden i baptistoiden. Islaman pämečet' radaškanzi vl 2019.

## Openduz
Lapsiden opendusen aluzkundad oma severz'-se päivkodid, keskškolad.

Kislovodskan kaks' mediciništ kolledžad i äiprofil'ne tehnikum oma lidnan professionaližen opendusen aluzkundoikš.

Vozil 2008 da 2014 Kaikenvenälaižen školopenikoiden olimpiadan venäkel'tme lopimetap mäni neciš lidnas.

## Galerei

Kislokodsk local history museum.JPG|Kislovodskan *Krepost' *-kodirandantedištandmuzei (2008, «Lidnuz»)
St. Nicholas Cathedral (Kislovodsk) 02.JPG|Ph. Mikulai-čudonsädajan kafedraline päjumalanpert', vn 2016 nägu
Armenian Church in Kislovodsk.JPG|Surb Vardan Mamikonän-jumalanpert', vn 2009 nägu
Kislovodsk. Luch Sanatorium (WR).tif|*Luč*-sanatorii vl 2001 («Sädeg»)
Главные Нарзанные Ванны.jpg|Narzanan pävannad Kurortnii-bul'varal vl 2011
Гостиница 'гранд-отель' hotel, Russia 06.JPG|«Grand Hotel»-adivpert' vl 2013
Здание цирка, Кисловодск, 2021.jpg|Cirk (2021)
Cinema Rossiya (Kislovodsk).JPG|*Rossija*-kinoteatr (2016, «Venäma»)
Кисловодск. Канатная дорога - panoramio.jpg|Kervačte vl 2012
The building of the railway station IMG 3376.jpg|*Kislovodsk*-päraudtestancijan sauvuz vl 2017


## Homaičendad


## Irdkosketused
* Kislovodsk-lidnan-kurortan Duman oficialine internet-ezitaikund (''dumaksl.ru''). 
* Lidnan-kurortan Administracijan oficialine sait (''kislovodsk-kurort.org'').